Antenna

Ang Antenna ( Hangul : 안테나) ay isang ahensya ng musika at libangan sa Timog Korea na itinatag ni You Hee-yeol ng proyektong banda na Toy noong 1997. Dating isang independiyenteng label, ganap itong isinama bilang isang subsidiary ng Kakao Entertainment noong Agosto 2021. Ang Antenna ay kilala sa salawikain nitong: "Mabubuting tao, magandang musika, magandang tawa".

 Kasaysayan 

 1997-2011: Pagkabuo at unang henerasyon ng mga artista 
Itinatag ng musikero ng Timog Korea na si You Hee-yeol, na kilala bilang Toy, ang indie record label na "Toy Music" noong 1997. Sa mga unang taon, ang label ay gumawa at naglathala ng ilang mga album para sa mga artista kabilang sina Lucid Fall, Kim Yeon-woo at mismong si You Hee-yeol bilang Toy .

Noong 2007, binago ang pangalan ng label mula sa "Toy Music" sa "Antenna Music". Nangangahulugan ito ng pagpapakilala ng musika na tapat sa esensya ng musika at pagpapalaganap ng magagandang tunog sa lahat kahit na ito ay isang maliit na tunog.   Sa parehong taon, ang Antenna Music ay nag-debut ng Timog Korean rock band na Dear Cloud.  

Noong 2008, ang modernong electronik na bandang Peppertones ay pumirma sa ilalim ng Antenna Music. Noong Setyembre, pumirma sa Antenna Music ang pianista at musikero ng pelikula na si Jung Jae-hyung  pagkatapos makumpleto ang kanyang antas mula sa École Normale de Musique de Paris .  Ang singer-songwriter na si Park Sae-byul ay nag-debut sa parehong taon sa ilalim ng ahensya.  

Noong Abril 2010, ang unang konsiyerto ng label na tinatawag na "The Great Disappointment Show" ay ginanap bilang isang gimik upang patunayan kung sino ang pinakamahusay na vocal artist ng ahensya. 

Noong 2011, sa tagumpay ng unang label na konsiyerto, ang pangalawang label na konsiyerto ay ginanap na tinatawag na "Antenna Music Warriors: Yes, we are together" na may kasunod pang konsiyerto na tinatawag na "Encore Antenna Music Warriors Concert: Always, We Are Together" . "[Opinion] 혹시 '안테나' 좋아하십니까 [음악]". 아트인사이트 (in Korean). Retrieved August 4, 2023.
Category:CS1 Korean-language sources (ko) "마성의 유희열, 이번엔 음악전사다…안테나뮤직 워리어스". 매일경제 (in Korean). February 17, 2011. Retrieved August 4, 2023.
Category:CS1 Korean-language sources (ko) "Antenna". antenna.co.kr (in Korean). Retrieved September 5, 2023.
Category:CS1 Korean-language sources (ko)

 2013-2020: Ikalawang henerasyon ng mga artista at producer 
Mula 2013 hanggang 2017, nagsilbi si You Hee-yeol bilang hurado sa ika 3 hanggang ika 6 na serye ng competiyon sa telibisyon na K-pop Star . Sa panahong ito, sina Sam Kim, Kwon Jin-ah, Jung Seung-hwan, Lee Jin-ah at Lee Soo-jung ay pumirma sa label pagkatapos matagumpay na mag-audition para sa programa at nakaabot sa nangungunang tatlo na pwesto ng kani-kanilang serye.   

Noong 2015, ang pangalang "Antenna Music" ay pinalitan ng "Antenna". 

Noong Abril 10, 2016, nag-debut si Sam Kim sa kanyang EP na tinatawag na "My Name is Sam".  Pagkatapos ay ginawa ni Lee Jin-ah ang kanyang debut sa ilalim ng label sa kantang "I'm Full" noong Hunyo 10.  Ginawa rin ni Kwon Jin-ah ang kanyang debut sa studio album na tinatawag na "One Strange Night" noong Setyembre 19.  Noong Setyembre 23–25, ginanap ang ikatlong label na konsiyerto na tinatawag na "Hello Antenna:The Label Concert". Ito ay magkasanib na konsiyerto sa pagitan ng "Antenna Warriors" (Nakakatandang mga artista: You Hee-yeol, Jung Jae-hyung, Lucid Fall, Peppertones and Park Sae-byul ) at "Antenna Angels" (Nakababatang mga artista: Sam Kim, Kwon Jin- ah, Jung Seung-hwan, Lee Jin-ah ) maliban kay Lee Soo-jung na nasa US noon para tutukan ang pagtatapos ng kanyang pag-aaral.     Noong Nobyembre 19, nag-debut si Jung Seung-hwan sa EP na "Voice". 

Noong Marso 2017, ang "Antenna Angels", ay nagkaroon ng kanilang unang pinagsamang konsiyerto na pinangalanang "We, Begin".  Ang Antenna ay nagkaroon ng isa pang label na konsyerto na pinangalanang "With, Antenna" kung saan ang lahat ng mga label artist ay nagtanghal sa unang pagkakataon at naglibot sa 5 lungsod ng Timog Korea at US sa Seoul, Busan, Daegu, LA, at New York 

Noong Marso 18, 2019, inihayag ng Antenna na pinirmahan nila ang jazz pianist at producer na si Yun Seok-cheol .  Noong Hunyo 19, inilabas ni Lee Soo-jung (Chai) ang kanyang unang kanta sa ilalim ng label at tinawag na, "Give and Take". 

Noong 2020, sa mga paghihirap na dulot ng pandaigdigang pandemyang Covid-19, ang label ay nagkaroon ng mga online na content at live stream sa ilalim ng tag na "Everything is OK" with Antenna. Isang re-release na kanta ng Peppertones na pinangalanang "Everything Is OK" (with Antenna Ver.) ang naging theme song nito kung saan lumahok ang mga artist ng Antenna.  Ang lahat ng nalikom ay ginamit para sa layunin na pagtagumpayan ang Covid-19.  Noong Setyembre 1, pinirmahan ng Antenna ang singer-songwriter at gitarista na si Jukjae.  Sinundan siya ng kompositor at producer na si Seo Dong-hwan na sumali noong Nobyembre 30.  Noong Disyembre 20, ipinalabas ang unang Christmas carol ng Antenna na pinangalanang "Our Christmas Wish For You" kabilang ang lahat ng kanilang mga artista noong panahong iyon. 

 2021-Kasalukuyan: Pakikipagugnayan sa Kakao Entertainment, pagpapalawak sa larangan ng entertainment at mga bagong artista 
Noong Marso 2021, nakakuha ang Antenna ang isang bagong gusali pang-opisina na matatagpuan sa Nonhyeon-dong, Gangnam-gu, Seoul . Ito ang kanilang unang pribadong pag-aari na gusali pagkatapos ng 14 na taon.  Noong Mayo 2021, nakuha ng Kakao Entertainment ang 19% na shares ng Antenna, na nagtatag ng isang stratehiyang pakikipagugnayan sa pagitan ng dalawang kumpanya.   Noong Hulyo 14, pinirmahan ng Antenna ang personalidad sa telebisyon na si Yoo Jae-suk, ang unang hindi musikero na pinamahalaan ng label.  Noong Agosto 17, nakuha ni Kakao ang natitirang shares ng Antenna, at ito'y naging isang ganap na subsidiary neto.  Noong Oktubre 1, ang "Dereumyi TV: Udang Tangtang Antenna" (Clumsy Antenna) ng Kakao TV ay ipinalabas bilang isang pangkatuwaang programa na proyekto at may layuning i-promote at ipakita ang kagandahan ng mga artista ng Antenna.  Noong Nobyembre 17, pinirmahan ng Antenna ang singer, dancer, entertainer at miyembro ng Lovelyz na si Mijoo .  Noong Disyembre 1, inilabas ng Antenna ang kanilang pangalawang Christmas carol na pinangalanang "Hello Antenna, Hello Christmas" na nagtatampok sa lahat ng kanilang mga artista at producer kabilang ang bagong sali na sina Yoo Jae Suk at Mijoo. 

Noong Enero 7, 2022, pinirmahan ng Antenna ang producer mula sa Super Band 2 at miyembro ng Lofibaby, Meum at THE FIX na si Hwang Hyeon-jo.  Noong Nobyembre 15, nagtatag ang Antenna ng isang independent entertainment studio sa pamamagitan ng Antenna Plus. Bilang panimula, binuksan ang isang Youtube Channel at tinawag na "Ddeun Ddeun" upang lumikha ng iba't ibang content.  Noong Nobyembre 21, ang singer-songwriter, DJ at guitarista na si Lee Sang-soon ay pumirma sa kumpanya. 

Noong Pebrero 26, 2023, inihayag na pinirmahan ni Antenna ang mang-aawit at personalidad sa telebisyon na si Lee Hyori kasunod ng kanyang asawang si Lee Sang-soon.  Noong Hulyo 2023, binili ng CEO na si You Hee-yeol ang 21.37% ng Antenna shares  na sinundan ni Yoo Jae-suk na bumili ng 20.7% stake upang ang matira sa Kakao Entertainment ay 57.93% stake.  Noong Agosto 6, nag-debut sa Antenna ang singer-songwriter at producer na si Drewboi sa kanyang digital single na "Sunday".   Noong Agosto 7, inihayag ng Antenna na pumirma ka kanila ang singer, musical theater actor at Super Junior member, si Cho Kyu-hyun .  

 Mga artista 

 Mga grupo 

 Toy
 Peppertones

 Mga soloista 

 Lucid Fall
 Park Sae-byul
 Jung Jae-hyung
 Sam Kim
 Kwon Jin-ah
 Jung Seung-hwan
 Lee Jin-ah
 Yun Seok-cheol 
 Lee Sang-soon 
 Mijoo
 Lee Hyori 
 Drewboi 
 Cho Kyu-hyun

 Entertainer 

 Yoo Jae-suk 
 Mijoo

 Producer 

 Seo Dong-hwan 
 Hwang Hyeon-jo 
 Yun Seok-cheol

 Mga dating artista 

 Kim Yeon-woo
 Dear Cloud (2007) 
 Lee Soo-jung (Chai) (2016–2021) 
 Jukjae (2020–2023) 

 Mga Konsyerto at Paglilibot 

 The Great Disappointment Show (2010) 
 Antenna Music Warriors: Yes, we are together (2011) 
 Encore Antenna Music Warriors Concert: Always, We Are Together (2011) 
 Hello Antenna: The Label Concert (2016) 
 Antenna Angels Concert: We, Begin (2017) 
 With Antenna (2017 - label tour sa 5 lungsod ng ng Seoul, Busan, Daegu, LA at New York) 

 Mga Palabas 

 Dereumyi TV: Udang Tangtang Antenna 

 Mga sanggunian 

Kategorya:Mga artikulong naglalaman ng Koreano
Kategorya:Pages with unreviewed translations